Allison Cameron

Dr. Allison Cameron lik je u Foxovoj medicinskoj seriji Dr. House, a tumači je Jennifer Morrison. Po specijalizaciji imunolog, Cameron je bila članica Houseovog posebno biranog tima na Odsjeku za dijagnostičku medicinu bolnice Princeton‑Plainsboro.

 Biografija 
Prije rada u Princeton-Plainsborou Cameron je stažirala na klinici Mayo i bila je među najboljim studentima na medicinskom fakultetu.(1x01) "Pilot", scenarist: David Shore, Dr. House, Fox, 16. novembar 2004. Porijeklom je sa Srednjeg Zapada i ima neimenovanog starijeg brata.(3x06) "Que Sera Sera", Thomas L. Moran, Dr. House, Fox, 7. novembar 2006.(3x17) "Fetal Position", Garrett Lerner, Russel Friend, Dr. House, Fox, 3. april 2007. U epizodi Lockdown (6x16) Chase spominje da joj se divi koliko se čvrsto suprotstavila svom ocu nakon što je vikao na njenu majku tokom praznične posjete. Cameron je radila za Housea tri godine, zajedno sa Chaseom (Jesse Spencer) i Foremanom (Omar Epps).(3x24) "Human Error", Thomas L. Moran i Lawrence Kaplow, Dr. House, Fox, 29. maj 2007.

mini|lijevo|250px|Cameron s pokojnim mužem i njihovim kumom Joeom
Kad je imala 21 godinu, zaljubila se u jednog čovjeka, iako je znala da mu je dijagnosticiran neizlječivi rak štitnjače.(2x01) "Acceptance", Russel Friend, Garett Lerner, Dr. House, Fox, 13. septembar 2005.(1x07) "Fidelity", Thomas L. Moran, Dr. House, Fox, 28. decembar 2004. Vjenčali su se i šest mjeseci nakon toga njen je muž umro jer mu je rak metastazirao u mozak.

U 1. sezoni vidimo da se Cameron sviđa House.Maureen Ryan (15. mart 2005), "Hot Docs", Chicago Tribune, str. 16. Dala je otkaz u epizodi "Role Model" (1x17) nakon što je Edward Vogler prisilio Housea da otpusti jednog člana svog tima."Role Model", Matt Witten, Dr. House, Fox, 5. april 2005. Kad je zamoljena da se vrati, pristaje jedino pod uvjetom da iziđe s Houseom na sastanak.(1x19) "Kids", Lawrence Kaplow, Thomas L. Moran, Dr. House, Fox, 3. mart 2005. To se dešava u sljedećoj epizodi. Kad budu upitani hoće li ponovo izići, House odgovori "Ne mislim baš", a Cameron "Ne znam".(1x20) "Love Hurts", Sara B. Cooper, Dr. House, Fox, 10. mart 2005. Nakon što je vidjela Houseovo ponašanje kad se ponovo spojio sa svojom bivšom djevojkom Stacy (Sela Ward), Cameron mu govori: "Mislila sam da si previše emotivno nesređen da bi ikoga volio. Nisam bila u pravu. Ti me jednostavno ne bi mogao voljeti. U redu je. Pobrinut ću se za sebe radi tvog dobra."(1x22) "Honeymoon", Lawrence Kaplow, John Mankiewicz, Dr. House, FOox, 24. maj 2005.

Nakon što se prethodno "ušlagirala" metamfetaminom, Cameron odlazi u krevet sa Chaseom u epizodi "Hunting" (2x07), a zatim se s njim upušta u neobaveznu vezu, tj. postaju "prijatelji s povlasticama" na kraju epizode "Insensitive" (3x14). Međutim, prekida tu vezu nakon što joj Chase kaže da želi njihovu vezu podići na viši stepen. Uprkos njenom odbijanju, Chase je svakog utorka počinje zvati na sastanak.(3x20) "House Training", Doris Egan, Dr. House, Fox, 24. april 2007.(3x21) "Family", Liz Friedman, Dr. House, Fox, 1. maj 2007. Kad ostane jedina u Houseovom timu nakon što je Chase dobio, a Foreman dao otkaz, u finalu treće sezone i ona daje otkaz. Nakon toga odlazi do Chaseove kuće (u ponedjeljak) i govori mu: "Jednostavno ne želim više čekati."

U četvrtoj sezoni Cameron radi na Odjelu za hitnu pomoć. I Chase i Foreman primjećuju da je, uprkos tome što više ne radi za Housea, "prilično umiješana u njegov (novi) tim".(4x06) "Whatever It Takes", Thomas L. Moran, Dr. House, Fox, 13. novembar 2007. Cameron se kasnije povjerava Foremanu govoreći mu da ono što joj nedostaje u vezi sa starim poslom jesu "ljudi koji čine što god treba da posao bude obavljen" iako je više puta rekla da se ne želi vratiti na stari posao. Njena veza sa Chaseom napreduje tokom pete sezone; u epizodi "Saviors" (5x21), nakon male prepirke s Chaseom o njihovom otkazanom odmoru, zaručuju se, a u finalu sezone sklapaju brak.(5x24) "Both Sides Now", Doris Egan, Dr. House, Fox, 11. maj 2009.

U šestoj sezoni Cameron i Chase vraćaju se u Dijagnostički odjel, koji privremeno vodi Foreman (dok se House ne vrati iz bolnice u koju je otišao radi odvikavanja od Vicodina). Međutim, u epizodi "The Tyrant" (6x04) Chase namjernim pogrešnim liječenjem ubija pacijenta Dibalu, brutalnog afričkog diktatora, koji je u svojoj zemlji nemilosrdno pobio hiljade ljudi. Chase priznaje to Cameron u epizodi "Known Unknowns" (6x07). U sljedećoj epizodi Cameron i Chase trebali su napustiti Houseov tim i bolnicu zbog Dibaline smrti i kako bi spasili svoju vezu, međutim, Chase na kraju odlučuje ostati u timu. Cameron se suočava s Houseom i govori mu da je uništio Chaseov život učinivši ga "nesposobnim da razlikuje dobro od zla i da vidi svetost ljudskog života". Ona priznaje svoju nekadašnju ljubav prema Houseu koja je nestala kao rezultat nedavnih dešavanja, zajedno s ljubavlju prema Chaseu. Epizoda završava njenim rastankom od Chasea i napuštanjem njihovog stana u suzama. Devet epizoda kasnije, u "Lockdownu", vraća se u bolnicu kako bi Chaseu donijela papire za razvod da ih potpiše. Nakon početnog oklijevanja i prepirke Chase potpisuje papire, ali, dok su bili u karantinu (cijela bolnica bila je u karantinu u tom trenutku), spontano provode posljednje zajedničke trenutke u plesu, a nakon njega imaju i intimni odnos.
 Osobnost 
"Živiš u zabludi da možeš ispraviti sve što nije savršeno. Zato si se udala za čovjeka koji je umirao od raka. Ti ne voliš, ti trebaš. A sada, kad je tvoj muž mrtav, tražiš svoj novi dobrotvorni slučaj. Zato si izišla sa mnom. Dvostruko sam stariji od tebe, ne izgledam lijepo, nisam šarmantan, čak nisam ni dobra osoba. Ja sam ono što ti trebaš. Ja sam oštećen." — Houseove riječi upućene Cameron na njihovom sastanku u epizodi "Love Hurts"
Cameron je jedno vrijeme bila jedina žena u Houseovom timu.Joyce Millman (26. mart 2006), "Sviđaju joj se stariji doktori, naročito kreteni", New York Times; preuzeto: 2. maj 2008. Poznata je po poštenju, iskrenosti, idealizmu i jakoj etici. Iako takva, nije joj strano ni zadirkivanje drugih, kao kad je jednom bila sama sa Chaseom i rekla mu da žene mogu imati jednosatni orgazam (kao odgovor na to što joj je Foreman ranije rekao da je Chase zainteresiran, ali stidljiv), ali kad uđe Foreman, Cameron se ponaša potpuno hladnokrvno. Ona je ateistica, ali poštuje ljude s religijskim uvjerenjima, za razliku od Housea, koji se otvoreno i nemilosrdno izruguje religioznim osobama.(1x05) "Damned if You Do", Sara B. Cooper, Dr. House, Fox, 14. decembar 2004.(1x12) "Sports Medicine", John Mankiewicz i David Shore, Dr. House, Fox, 22. februar 2005. Joyce Millman iz New York Timesa kaže da Houseov opis Cameron (vidi desno) "ide u srž njene motivacije i osobnosti" Morrison je rekla da Cameron mrzi samu sebe zbog ljubavi prema Houseu, "ali ne može a da ga ne smatra poželjnim".Scott Ellis (20. mart 2006), "Konfuzija na treću", The Sydney Morning Herald; preuzeto: 3. juli 2009. Cameron prigovara Houseu što se često služi obmanjivanjem pacijenata i nekoliko mu se puta suprotstavila u vezi s tim.(2x18) "Sleeping Dogs Lie", Sara Hess, Dr. House, Fox, 18. april 2006.(3x03) "Informed Consent", David Foster, Dr. House, Fox, 19. januar 2006. Također često oklijeva saopćiti loše vijesti pacijentima ili njihovoj porodici.(1x04) "Maternity", Peter Blake, Dr. House, Fox, 7. decembar 2004.

Njeno zanimanje za Housea opalo je nakon što je počela vezu sa Chaseom iako ono povremeno izranja kroz mini flertove i omaške u govoru; u epizodi "Ugly" (4x07), dok je TV-ekipa snimala kako protječe jedan dan u Princeton-Plainsborou za potrebe dokumentarca, pred kamerom joj se omaklo da voli Housea. U epizodi "No More Mr. Nice Guy" (4x13), kada se za Housea vjeruje da ima neurosifilis, Chase je otvoreno pred Foremanom i ostatkom tima pita je li spavala s Houseom, na što je ona dvosmisleno odgovorila: "To se njih ne tiče". Chase ostaje pri mišljenju da jest; međutim, kasnije, kad su ostali sami, rekla mu je da nije. U četvrtoj sezoni ofarbala se i postala plavuša. Početkom te sezone House, kome su Wilson i Cuddy rekli da su se Cameron i Chase preselili u Arizonu, pronalazi Cameron na Odjelu za hitnu pomoć nakon što je konačno otkrio da ona (kao i Chase) i dalje radi u istoj bolnici. House joj govori da je idiot (uobičajena Houseova rečenica). Kad ga Cameron upita je li to zbog kose ili zbog toga gdje sada radi, on joj kaže: "Zbog oboje", rekavši joj da zbog kose sad izgleda kao kurva i da mu se to sviđa.

U epizodi "Big Baby" (5x13) Cameron privremeno preuzima direktorsko mjesto nakon što Cuddy odluči provoditi više vremena sa svojom tek usvojenom kćeri. Međutim, uskoro daje otkaz, rekavši da nikad ne bi mogla reći "NE" Houseu nakon što je tri godine radila za njega.
 Prijem 
Maureen Ryan iz Chicago Tribunea navodi kako su mnogi ljubitelji serije bili razočarani time što se u četvrtoj sezoni Cameron pojavljivala znatno manje nego prije."Autor Dr. Housea govori: Ljubitelji Chasea i Cameron možda neće htjeti to čuti" , 18. april 2008. David Shore i filmska producentica Katie Jacobs izjavili su da će Chase i Cameron uskoro dobiti dovoljno minutaže i fabule nakon što su se mnogi ljubitelji serije žalili i preduzeli neke akcije.Michael Aussielo, "Ekskluzivno: Glavni ljudi serije Dr. House o Chaseu i Cameron" , januar 2009.
 Napuštanje serije 
U septembru 2009. Fox je objavio da će Cameron biti "uklonjena" iz serije sredinom šeste sezone. To je bila odluka scenarista i producenata, a ne Morrisonina.

Prije emitiranja njene posljednje epizode (16. novembra 2009) Morrison je komentirala objavu o njenom odlasku iz serije, rekavši da to nije definitivno. "Ne mislim da iko zaista zna... oni (tj. autori) uvijek su tek nekoliko epizoda ispred i Shore je uvijek bio vrlo iskren u scenarističkom pristupu prema likovima i onome što on vjeruje da ti likovi jesu." Rekla je i da Shore trenutno pokušava shvatiti gdje bi Cameron sada trebala biti i "uklapa li se u bolnicu... a, koliko znam, još to ne znaju. Dakle, to je to što znam", rekla je na zabavi povodom premijere DVD-a / Blu-Raya Zvjezdanih staza.Jennifer Godwin, "Jennifer Morrison govori o svom odlasku iz Dr. Housea, te o tome hoće li se vratiti", E! Online; preuzeto: 2. april 2010. Cameron se vratila u još jednoj epizodi šeste sezone, već spomenutoj "Lockdown", kao i u posljednjoj epizodi serije, "Everybody Dies", u okviru halucinacije.

 Reference 

 Vanjski linkovi 
 Allison Cameron  na IMDb-ju
 Dr. Allison Cameron
 Allison Cameron na TVIV-u
 Blog o odlasku Cameron iz serije
 Allison Cameron na House Wikia

Kategorija:Likovi u "Dr. Houseu"
Kategorija:Fiktivni liječnici